ESA takoso oti e rua na keria na kena mataqali e rawa ni usana e dua na tani na kako ena ikawakawa bilibili kei na gaunisala era sa taya ga vakavanua na turaga mai na tikina o Noimalu, ena loma ni colo e Naitasiri ena macawa sa oti.
Esa yaco oti na rua na lori oqo mai Sawanikula ki Korovou, na i matai ni koro ena tikina o Noimalu ena Vakaraubuka sa oti.
E kurabui na Nai Lalakai ena vuku ni nodra sasaga kei na yalo ni toso na lewenivanua ena koro e rua o Korovou kei Narokorokoyawa.
Kaya na i liuliu ni vanua e Korovou, na vunivalu ko Ratu Rusiate Roragaca ni ra sa vinakata na toso kei na tiko vinaka na lewe ni yavusa kei na koro.
?Keimami sa sega ni qai waraka tale na matanitu, ka keimami sa domodua me keimami sa taya ga vakai keimami, ka qai muri ga mai na veiqaravi ni matanitu.
?Kevaka e qai mani toso mai na matanitu, ia keimami sa bau cakava madaga e dua na ka ena vuku ni veivakatoroicaketaki kei ira na neimami gone,? e kuria o Ratu Rusiate
E tomana ni sa dua dina na gauna balavu na nodra tovolea tiko mai me bau ta na nodra gaunisala ena loma ni tikina qo o Noimalu.
E lima kece na koro ena loma ni tikina oqo, e sebera ni yacovi ira yani na gaunisala.
?Sa neimami gagadre qo, me keimami sa cakava saraga vakavanua ka keimami sega tale ni qai waraka na veivuke e dau yalataki mai ena veiyabaki sa oti.
?E sega na kena dina ena kena ta na neimami gaunisala, keimami sa tucake saraga ka taya ga na gaunisala ena vuku ni keimami vinakata na toso kei na tiko vinaka.
Oya na veika e vakaraitaka ko Ratu Rusiate Roragaca na vunivalu ena koro o Korovou ena ulu ni wai na Wainimala.
?E vakayagataki ga na i sivi, na mataiva kei na yaya ni veiqaravi e sa tu rawa,? e tomana o Ratu Rusiate.
Na kena vakamatailalai na ta ni gaunisala qo ni qai wilika e loma.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn